EkBass/fiwiki-20250220-pages-articles huggingface dataset:
Harri Tirkkonen

Harri Robert Tirkkonen (24. marraskuuta 1930 Helsinki – 11. heinäkuuta 2018 Helsinki) oli suomalainen näyttelijä. Tirkkonen oli yksi käytetyimpiä sivuosanäyttelijöitä suomalaisessa elokuvassa 1970- ja 1980-luvuilla. Hän näytteli muun muassa elokuvissa Murheenkryynin poika (1958), Mommilan veriteot 1917 (1973), Manillaköysi (1976), Pedon merkki (1981) ja Ulvova mylläri (1982). Tirkkonen muistetaan ehkä parhaiten pääosasta Hannu Kahakorven ohjaamassa Arto Paasilinna -filmatisoinnissa Onnellinen mies (1979). Tirkkonen näyttelee pääosaa, opettaja Mikael Otsolaa, myös tieteislyhytelokuvassa Syväjäädytetty opettaja (1971). Tirkkonen oli vuosina 1957−1979 naimisissa näyttelijä Eira Soriolan kanssa. Harri Tirkkonen kuoli 11. heinäkuuta 2018 pitkäaikaiseen sairauteen Helsingissä Laakson sairaalassa. == Filmografia == * Me olemme viisi ystävää (1990): Holger Kurppa * Vihreäreppuinen mies (1990): komitean pj. * 1943 Elokuu (1989): Rekolan isäntä * Mahtava mies (1989): Joonas, Rantamäen isäntä * Vääpeli Sadon tapaus (1985): vääpeli Sato * Richard III (1985): Buckingham * Miljardi vuotta ennen maailmanloppua (1985): eversti Snegovod * Tohvelisankarin rouva (1984) * Ulvova mylläri (1982): nimismies Jaatila * Pohjalla (1982): punkki * Pedon merkki (1981): eversti * Muistoja Elmosta (1981): Weli-Andrei * Aikalisä (1981): Väiski * Kaukaasialainen liitupiiri (1979): tuomari Azdak * Onnellinen mies (1979): Insinööri Jaatinen * Elämäsi parhain aika (1978): Nick * Palkkio (1977): Batartsev, Pavel Jemneljanovitsh * Isännät ja isäntien varjot (1976): Jopi Herneinen * Manillaköysi (1976): lääkäri * Sujut (1974) * Mommilan veriteot 1917 (1973): Mommilan kartanon isännöitsijä Forssell * Kesyttömät veljekset (1969): kirjapainon osastopäällikkö * Yhdeksän miehen saappaat, 1–9 (1969): kapteeni Nenänen * Miehen kylkiluu (1967): Jussi Ollenberg * Villin Pohjolan salattu laakso (1963): Tapion Jouni, päällikön poika * Tie pimeään (1962): taksinkuljettaja Vilho Pitkänen * Murheenkryynin poika (1958): korpraali * Häjyt: Rannanjärvi * Tiskitorppari * Pakolaiskeskusteluja: Ziffel * Rikottu ruukku: tuomari Adam * Ihminen itse: Ihminen itse * Sijan tiijän kussa synnyin == Lähteet == == Aiheesta muualla == * * Onnellinen mies -elokuva Elävässä arkistossa * Harri Tirkkosen muistokirjoitus Helsingin Sanomissa Luokka:Suomalaiset näyttelijät Luokka:Vuonna 1930 syntyneet Luokka:Vuonna 2018 kuolleet
Erkki Thil

Erkki Thil (7. helmikuuta 1929 Leppävirta – 27. maaliskuuta 2013 Tampere) oli suomalainen näyttelijä. Thil teki pitkän teatteriuran, joka alkoi Kokkolan kaupunginteatterista. Sieltä hän siirtyi Varkauden, Vaasan, Kemin, Oulun ja Jyväskylän kaupunginteattereiden kautta Tampereen Työväen Teatteriin. Tampereen Työväen Teatterissa hän aloitti näyttelijätyön vuonna 1967, kunnes jäi sieltä eläkkeelle vuonna 1992. Hän näytteli myös useissa tv-sarjoissa ja kuunnelmissa. Thil muistetaan ehkä parhaiten etsivä Paavolan roolista tv- sarjassa Pertsa ja Kilu (1970–1973). Tämän lisäksi hän näytteli muun muassa tv-sarjoissa Rintamäkeläiset, Reinikainen (1983) ja Saastamoisen poika (1989) sekä elokuvissa Arvottomat (1983) ja Kiljusen uudet seikkailut (1990). == Lähteet == Luokka:Suomalaiset teatterinäyttelijät Luokka:Suomalaiset televisionäyttelijät Luokka:Vuonna 1929 syntyneet Luokka:Vuonna 2013 kuolleet
Kailajärvi

Kailajärvi voi tarkoittaa seuraavia: ;järviä: * Kailajärvi, järvi Heinolassa * Kailajärvi, järvi Jämsässä * Kailajärvi, järvi Kangasalla * Kailajärvi, järvi Oriveden Kutemalla * Kailajärvi, järvi Oriveden Siikanevalla * Kailajärvi, järvi Padasjoen Auttoisissa * Kailajärvi, järvi Padasjoen Hietarannassa * Kailajärvi, järvi Pälkäneellä ;henkilöitä: * Hannu Kailajärvi, Johan Kreus (s. 1962), WinCapita-yhtiön perustaja * Jaakko Kailajärvi (s. 1941), suomalainen painonnostaja, Jouni ja Jorma Kailajärven veli * Jorma Kailajärvi, suomalainen painonnostaja, Jouni ja Jaakko Kailajärven veli * Jouni Kailajärvi (1938–2003), suomalainen painonnostaja, Jaakko ja Jorma Kailajärven veli. Luokka:Järvien täsmennyssivut
Mallika Sarabhai

Mallika Sarabhai (s. 9. toukokuuta 1953) on intialainen tanssija, koreografi ja yhteiskunnallinen vaikuttaja. Hän on myös näytellyt ja toiminut laulajana. Sarabhai on kirjoittanut useita teoksia naistematiikasta. Hän on saanut Kultainen palmu -palkinnon. Sarabhain vanhemmat ovat fyysikko Vikram Sarabhai ja klassinen tanssija Mrinalini Sarabhai. Hän on mukana äitinsä 1940-luvulla Ahmedabadiin perustaman Darpana-taideakatemian toiminnassa. ==Teokset== *Sakhti, The Power of Woman *Sita's Daughters == Lähteet == * Luokka:Intialaiset tanssijat Luokka:Intialaiset näyttelijät Luokka:Vuonna 1953 syntyneet Luokka:Elävät henkilöt
Józef Zapędzki

Józef Zapędzki (11. maaliskuuta 1929 Kazimierówka – 15. helmikuuta 2022 WrocławNie żyje Józef Zapędzki, dwukrotny mistrz olimpijski) oli puolalainen ampuja, joka voitti olympiakultaa 25 metrin olympiapistoolissa sekä Méxicossa 1968 että Münchenissä 1972. Hän edusti maataan yhteensä viisissä kesäolympialaisissa, lähtien Tokiosta 1964 aina Moskovaan 1980 saakka. ==Lähteet== Luokka:Puolalaiset ampujat Luokka:Puolalaiset olympiavoittajat Luokka:Vuonna 1929 syntyneet Luokka:Vuonna 2022 kuolleet
Rastas

Rastas voi viitata seuraaviin asioihin: *rastaat, lintuheimo *rastaat, lintusuku *Rastas, oululainen yhtye *Rastas, Reija Kaskiahon kirja vuodelta 2005 *Rastas, kortteli Helsingin keskustassa. Sukunimenä: *Anna Rastas, sosiologi ja tietokirjailija *Arto Rastas (s. 1979), keittiömestari *Eino Rastas (1894–1965), kestävyysjuoksija *Jarmo Rastas (s. 1952), balettitanssija *Juha Rastas (s. 1961), drag-artisti *Jussi Rastas (1927–2022), tekniikantutkija, professori *Kauko Rastas (1925–2007), vuorineuvos *Mira Rastas (s. 1989 tai 1990), näyttelijä *Miro Rastas, (s. 1997), korkeushyppääjä *Perttu Rastas (s. 1952), media-alan vaikuttaja *Reijo Rastas (1946–2018), oopperalaulaja ja yrittäjä. Luokka:Luettelot henkilöistä sukunimen mukaan
Eija Palosaari

Eija Palosaari (s. 29. tammikuuta 1954) on suomalainen kriisipsykologi, koulutukseltaan psykologian tohtori. Tätä ennen hän vuonna 1981 hän valmistui filosofian maisteriksi. Palosaari sai tiedonjulkistamisen valtionpalkinnon vuonna 2008 kirjastaan Lupa särkyä. Suomen psykologiliitto palkitsi Palosaaren vuoden psykologina 2008. Palosaari on ollut useiden suuronnettomuuksien kriisihoidossa, muun muassa Jokelan koulusurmien jälkihoitoa ohjaavassa työryhmässä. Hän teki väitöskirjan 1999 Estonian onnettomuudesta. Hänen mielestään nopea psykologinen apu kriisien aikana on Suomessa hyvätasoista. Kehittämisen tarvetta on jatkoterapian saatavuudessa. Jos ihminen kohtaa järkyttäviä asioita, ovat voimakkaatkin reaktiot terveitä ja normaaleja, mutta on tärkeää etteivät ne jää päälle pitkäksi aikaa. Tiedonjulkistamisen palkinnot tähtitieteilijälle ja psykologille. Ilta-Sanomat 14.4.2008. Web Archive 2008. Viitattu 3.4.2020. == Teokset == * Coping, merikatastrofin yhteydessä suomalaisten laivatyöntekijöiden kertomana : "Meri on suuri ja kaunis, sitä pitää kunnioittaa". Tampereen yliopisto, 1999, väitöskirja. * Lupa särkyä, kriisistä elämään, Edita, 2007. == Palkinnot ja tunnustukset == *Tiedonjulkistamisen valtionpalkinto 2008 teoksesta Lupa särkyä. *Vuoden psykologi, 2008, Suomen psykologiliitto. == Lähteet == Luokka:Suomalaiset psykologit Luokka:Vuonna 1954 syntyneet Luokka:Elävät henkilöt
Laihajärvi

Laihajärvi oli kylä luovutetun Karjalan alueella Säkkijärven kunnassa. Laihajärvellä suoritettiin isojako vuosina 1828–1829, ja tähän jakokuntaan kuului osa naapurikylien Kolholan ja Laisniemen maista. Laihajärven jakokunta oli Säkkijärven suurin käsittäen 16 maarekisteritaloa. Maarekisteriin tilat kirjattiin päiväyksellä 26.1.1836, ja sellaisenaan ne suurelta osin sitten pysyivät alueluovutuksiin asti. Sen sadan vuoden aikana, minkä tilat olivat olemassa, ei tilusten suhteen tehty muutosmerkintöjä. Vaikka metsämaata olisi raivattu pelloksi, se pysyi maarekisterissä metsänä. Isäntien tehdessä kauppoja keskenään oli se pätevä ja pitävä, vaikka sitä ei joka kerta rekisteröitykään. Hyvin usein veljekset sopivat keskenään mitä sarkaa kukin viljeli, eikä siinä tarvittu maanmittaria eikä omistussuhteen rekisteröintiä. Laihajärven maakirjatalot isojaossa olivat: Monto, Kouvo, Pönkä, Venäläinen, Koso, Ollikka, Hyypiä (eli Pukki), Valkonen, Mäkelä, Toivari, Hyypiä (eli Autio), Torvi, Päkki, Haili, Seppälä ja Lihavajärven mylly. Laihajärvi rajoittui seuraaviin kyliin: Ala-Urpala (kuului Virolahden kuntaan), Kirkonkylä, Kolhola, Lahtiala, Laisniemi, Salajärvi, Suurpäälä, Ylä-Urpala (kuului Virolahden kuntaan). == Kirjallisuutta == Säkkijärven Laihajärven koulupiirin kyläkirja Varjottomat pihat on julkaistu 1997, ja sen on toimittanut Tuula Ulvelin. Kirjassa on jokaisen talon kohdalla selkeät sukututkimukset, valokuvia ja pihapiirin piirros. Lisäksi sieltä löytyy yleisen historian ja muistelmien lisäksi murresanat, perinneruokaohjeet ja kartat. Laihajärveläiset neljännesvuosisata yhdessä (1988-2014) on historiikki laihajärveläisesta siirtoväestä (teksti ja aineiston hankinta: Raimo Koso, Mervi Tommiska ja Eero Ulvelin; Laihajärven kylätoimikunta 2016). Historiikissa kerrotaan Laihajärven kylän eri puolilla Suomea nyt yli 70 vuoden ajan evakkoina asuneiden kyläläisten yhteistoiminnasta. Historiikin pohjana ovat kylätoimikunnan pöytäkirjat, matkoista ja tapahtumista kirjoitetut kertomukset sekä valokuvat. == Musiikki == Laihajärveläisten tunnuslaulu on 12 säkeistöinen Laihan balladi (sävel: Kotimaani ompi Suomi), jonka on kirjoittanut Eeva Porkka. == Entisten laihajärveläisten toiminta == Entiset laihajärveläiset pitävät yhteyttä toisiinsa 1990-luvulla perustetun Laihajärven kylätoimikunnan kautta. Kylätoimikunta järjestää vuosittain Laihajärvipäivän jollakin laihajärveläisten nykyisellä asuinpaikkakunnalla ja kotiseutumatkoja entiselle Säkkijärvelle. Laihajärven kyläpäällikkö ja kylätoimikunnan puheenjohtaja vuonna 2024 on Pertti Toivari (Kouvola). ==Kirjallisuutta== *Varjottomat pihat, 1997, toim. Tuula Ulvelin, ISBN 952-90-8788-8 * Laihajärveläiset neljännesvuosisata yhdessä (1988-2014), 2016, Laihajärven kylätoimikunta (laihajarvi@gmail.com) Luokka:Säkkijärven kylät
Teemu Seeve

Teemu Seeve (s. 6. toukokuuta 1992) on suomalainen kalpamiekkailija, joka edustaa Turun miekkailijoita. Seeven valmentajana toimivat Tero Hakkarainen (joka on myös Teemun isä) ja Peeter Nelis. Seeve on Suomen ensimmäinen arvokisakultamitalisti miekkailun yleisissä tai nuorten sarjoissa. Seeve on voittanut alle 17-vuotiaiden (eli kadettien) Euroopan mestaruuden vuonna 2008 sekä saman sarjan Suomen mestaruuden samana vuonna sekä vuonna 2009. Vuoden 2008 aikuisten kalvan suomenmestaruuskilpailuissa Seeve voitti hopeaa. Suomen Miekkailuliitto valitsi Seeven vuoden miekkailijaksi vuonna 2008.Lehdistötiedote 30.11.2008: Teemu Seeve Vuoden Miekkailija Seevellä on kolme sisarta, Tiia, Taila (joka on myös harrastanut miekkailua nuorempana) ja Tiuku. == Lähteet == ==Aiheesta muualla== * Seeven profiili SportEliten verkkosivuilla Luokka:Suomalaiset miekkailijat Luokka:Vuonna 1992 syntyneet Luokka:Elävät henkilöt
Osmo Orjanheimo

Jaakko Kemilä, käytti kirjailijanimeä Osmo Orjanheimo (11. heinäkuuta 1879 Utajärvi - 13\. elokuuta 1951 Helsinki) oli suomalainen kansakoulunopettaja ja runoilija. Kemilän vanhemmat olivat räätäli Jaakko Kemilä ja Valpuri Seppänen. Hän oli naimisissa vuodesta 1927 kansakoulunopettaja Selma Dagmar Mäkeläisen kanssa. Kemilä valmistui kansakoulunopettajaksi Rauman seminaarista 1903 ja hän toimi sitten opettajana Simossa 1903-1904, Kuopiossa 1904-1916, Viipurissa 1916-1917 ja vuodesta 1917 Helsingissä. Kemilä oli perustamassa Savon Työmies- lehteä 1906 ja Perjantai-lehteä 1915. Hän avusti näitä lehtiä ja kirjoitti lisäksi kirjallisuus- ja teatteriarvosteluja Suomen Sosialidemokraattiin vuosina 1920-1927. == Teoksia == * Voittoihin, runoja Sukevan T.Y:n 10-vuotisjuhlaan, kirjoittanut Orjanheimo. Kuopio 1911 * Kuohujen keskellä, valikoima vankila- ym. runoja. Työväen sanomalehti-osakeyhtiö, Helsinki 1921 * Juhlaruno Kuopion Työväen teatterin 20-vuotisjuhlaan 1.4.1923. Kuopio 1923 * Juhlaruno vuoden 1918 uhrien muistomerkin paljastustilaisuuteen 8.9.1946. Kuopion toverihautatoimikunta 1946 == Lähteet == * Suomen kirjailijat tietokanta * Pohjoissavolaisen kaunokirjallisuuden bibliografia - Osmo Orjanheimo == Aiheesta muualla == * Kirjasampo.fi: Osmo Orjanheimo Luokka:Suomalaiset runoilijat Luokka:Suomalaiset toimittajat Luokka:Suomalaiset kriitikot Luokka:Suomen Sosialidemokraattisen Puolueen jäsenet Luokka:Vuonna 1879 syntyneet Luokka:Vuonna 1951 kuolleet
Elise Melander

Elise Leontine Melander (o.s. Enwald; 10. huhtikuuta 1828 Leppävirta - 1\. tammikuuta 1918 Helsinki) oli suomalainen kirjailija. Melanderin vanhemmat olivat kihlakunnantuomari Reinhold Wilhelm Enwald ja Carolina Ervast. Hän oli naimisissa filosofian maisteri Henrik Leopold Melanderin (1819-1890) kanssa vuosina 1853-1890. Gustaf Melander, Henrik Melander ja Kurt Melander olivat heidän lapsiaan. == Teoksia == * Äidin kertoelmia, kirjoittanut nimimerkillä e-d. Wickström, Helsinki 1891Suomen kirjailijat tietokanta Pohjoissavolaisen kaunokirjallisuuden bibliografia - Elise Melander Anneli Kotisaari: Isak Erikinpoika Tenalensis, sitten Sursill s. 1550 Pietarsaari ja hänen jälkeläisiään yhteensä 700 taulua == Lähteet == Luokka:Suomalaiset kirjailijat Luokka:Vuonna 1828 syntyneet Luokka:Vuonna 1918 kuolleet
Reggae OK

Reggae OK on Riki Sorsan vuonna 1981 esittämä kappale, jonka sävelsi Jim Pembroke ja sanoitti Olli Ojala. Kappale oli Sorsan ensimmäinen suomenkielinen hitti. Se edusti Suomea Euroviisuissa vuonna 1981. Kappale sai 27 pistettä ja sijoittui 20 kilpailijan joukossa kuudenneksitoista. Reggae OK voitti Suomen karsinnoissa muun muassa Frederikin kappaleen Titanic. Vuosina 1981 ja 1982 Suomen euroviisukarsinnoissa asiantuntijaraadit suosivat kappaleita, jotka olivat mahdollisimman kaukana euroviisujen tavanomaisesta tyylistä. Molempina vuosina karsintojen voittajiksi nousivat Jim Pembroken rock-henkiset sävellykset, jotka saivat runsaasti kritiikkiä lehtien mielipidepalstoilla. Suoranaista häpeää tunnettiin aina esiintyjien ulkoasusta lähtien siihen, etteivät raadit ja esiintyjät tuntuneet ottavan Eurovision laulukilpailuja lainkaan vakavissaan ja asettivat Suomen näin naurunalaiseen valoon kansainvälisessä tapahtumassa. ==Lähteet== ==Aiheesta muualla== * Ylen Elävä arkisto: Riki Sorsa: Reggae OK Luokka:Vuoden 1981 euroviisuedustuskappaleet Luokka:Suomen euroviisuedustuskappaleet
Lauri Ekberg

Lars Olof (Lauri Olli) Ekberg (1. kesäkuuta 1861 Rautalampi – 29. heinäkuuta 1929 Kuopio) oli suomalainen runoilija. Ekbergin vanhemmat olivat varanimismies Karl Gabriel Ekberg ja Katarina Pakarinen. Hän pääsi ylioppilaaksi Jyväskylän lyseosta 1882 ja suoritti kamreerin tutkinnon 1890. Ekberg oli naimisissa Olga Maria Sofia Myöhäsen kanssa. Hän kuoli 67-vuotiaana Kuopiossa. == Teokset == * Runoelmia I, kirjoittanut L. O. E. Wickström, Helsinki 1886 == Lähteet == * Suomen kirjailijat tietokanta * Pohjoissavolaisen kaunokirjallisuuden bibliografia - Lauri Ekberg Luokka:Suomalaiset runoilijat Luokka:Vuonna 1861 syntyneet Luokka:Vuonna 1929 kuolleet
Alex Rautio

Alex (Aleksanteri, Aleksis) Rautio (sukunimi vuoteen 1882 Akkanen; ) oli suomalainen näyttelijä. Raution vanhemmat olivat postikuriiri Markus Akkanen ja Eva Karolina Rams. Hän kävi yläalkeiskoulun ja toimi sitten apteekkialalla, samoin kuin kirjanpitäjänä 1878–1882. Näyttelijänä Rautio oli Suomalaisessa teatterissa 1882–1904 ja Kansallisteatterissa 1904–1916. Näyttämötaiteilijana hän suoriutui myös laulurooleista. Hänen näyttelemiään osia olivat muun muassa Hoppulainen Minna Canthin näytelmässä Murtovarkaus, Aapeli Aleksis Kiven näytelmässä Kihlaus, Iivari Kiven näytelmässä Nummisuutarit sekä Huotari Teuvo Pakkalan näytelmässä Tukkijoella. Kotimaisten kansannäytelmien ohella hän osallistui myös muunlaisten teosten esittämiseen, näytellen esimerkiksi Bertelin osan näytelmässä Regina von Emmeritz sekä Henrik Ibsenin näytelmissä Kansan vihaaja Aslakin osan ja Villisorsa Ekdahlin osan. Rautio esiintyi ensimmäisessä suomalaisessa näytelmäelokuvassa Salaviinanpolttajat (1907), samoin kuin 1911 kuvatussa elokuvassa Anna-Liisa, jota ei kuitenkaan koskaan esitetty filminegatiivien tuhouduttua. Alex Rautio oli vuodesta 1883 naimisissa näyttelijä Katri Raution kanssa. Heidän poikansa oli lastenohjelmistaan tunnetuksi tullut Markus Rautio eli Markus-setä. == Lähteet == * * Wikiaineisto: Kuka kukin oli 1961 * Sivu 613. Luokka:Suomalaiset teatterinäyttelijät Luokka:Vuonna 1857 syntyneet Luokka:Vuonna 1916 kuolleet
Guloosi

Guloosi (C6H12O6) on aldoheksoosi ja galaktoosin epimeeri, jota ei tavata luonnossa. Guloosi liukenee veteen ja hieman myös metanoliin. Hiiva ei pysty käyttämään D- tai L-guloosia ravintonaan. Guloosin rakenteen selvitti Nobelin kemianpalkinnon saanut Hermann Emil Fischer. Luokka:Sokerit
Frans Engström

Frans Henry Engström (14. lokakuuta 1873 Kalmar, Ruotsi - 30\. huhtikuuta 1940 Helsinki) oli ruotsalaissyntyinen elokuvaaja, joka toimi kuvaajana useissa varhaisissa suomalaisissa mykkäelokuvissa. Engström toimi 1890-luvulta alkaen valokuvaajana Karl Emil Ståhlbergin omistaman Atelier Apollon palveluksessa. Engström kuvasi Suomen ensimmäisen näytelmäelokuvan Salaviinanpolttajat (1907) ja hän koulutti myös kaksi apulaistaan Hjalmar Hårdhin ja Oscar Lindelöfin elokuvaajiksi. Engström elokuvasi vuodesta 1905 alkaen Suomessa filmejä, joita esitettiin täytekuvina insinööri Karl Emil Ståhlbergin Maailman ympäri- elokuvateatterissa. Näiden filmien luultiin jo hävinneen mutta 1930-luvun alkupuolella insinööri Heikki Aho löysi hänelle myydyn romufilmin joukosta tuhansia metrejä Engströmin Suomessa kuvaamia negatiiveja. Negatiiveista otetut kopiot osoittautuivat laadultaan erinomaisiksi.Mielenkiintoinen "antiikkilöytö" kotimaisen elokuvan alalla. Tuhansia metrejä 1905-10 Suomessa filmattuja elokuvia löydetty sattumalta. Filmejä ryhdytään pian esittämään, Helsingin Sanomat, 14.01.1934, nro 12, s. 13, Kansalliskirjaston digitaaliset aineistot Engström toimi myös tuottajana kolmessa kesällä 1911 kuvatussa elokuvassa Hyökyaaltoja, Anna-Liisa ja Sylvi. Elokuvien tuotantoa varten Engstöm perusti edellisenä vuonna yhdessä Suomen Kansallisteatterin näyttelijöiden Teuvo Puron ja Teppo Raikkaan kanssa yhtiön jonka osakepääoman Engström hankki. Engström kärsi kuitenkin suuret tappiot tässä yrityksessä sillä kahden elokuvan filmit tuhoutuivat kun ne oli lähetetty kehitettäväksi Kööpenhaminaan. Kolmas elokuvista, Sylvi, säilyi ja se saatiin myytyä 4500 markan kertakorvauksella Lyyra-elokuvateatteriketjun omistaneelle Hjalmar V. Pohjanheimolle. Pelkästään elokuvien kehittämiseen oli kuitenkin kulunut 12 500 markkaa. == Frans Engströmin kuvaamia elokuvia == * Salaviinanpolttajat (1907) * Hyökyaaltoja (1911) * Finnland (1911) * Anna-Liisa (1911) * Sylvi (1911) == Lähteet == * Elonet: Frans Engström * Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998 == Viitteet == Luokka:Suomalaiset elokuvaajat Luokka:Vuonna 1873 syntyneet Luokka:Vuonna 1940 kuolleet
Skutarijärvi

Skutarijärvi (, montenegroksi Скадарско језеро, Skadarsko jezero), on Balkanin suurin järvi. Montenegron ja Albanian rajalla sijaitseva järvi on nimetty Pohjois-Albaniassa järven rannalla sijaitsevan Skutarin kaupungin () mukaan. Historiallisesti järvi oli osa Adrianmerta. Skutarijärven pinta on vain kuusi metriä merenpinnan yläpuolella ja sen pinta-ala vaihtelee 390 km² ja 530 km² välillä. Syvimmillään järvi on 44 metriä syvä. Järven länsi- ja lounaispuolella on jyrkkiä vuoria. Sen itäpuolella puolestaan on tasankoja ja soita. Järvestä kaksi kolmannesta sijaitsee Montenegron puolella. Järven laskujoki on Albanian ja Montenegron rajajoki Bojana, joka on 41 kilometrin pituinen ja virtaa Skutarijärven eteläosista Adrianmereen. Montenegron puoleisesta osasta tehtiin vuonna 1983 kansallispuisto, jossa tavataan muun muassa Euroopassa harvinaisia pelikaaneja. Alue on myös Ramsarin sopimuksen piirissä. Järven pohjoispuolella oleva suo on lintujen suosima alue. Yleensäkin kansallispuiston alue on suurimpia lintujen pesimäalueita Euroopassa ja alueella esiintyy 270 lintulajia. Järvessä elää monenlaisia nilviäisiä, kuten useita kotoperäisiä kotilolajeja. Skutarijärven pohjan alla on karstilähteitä, joista järveen pulppuaa vettä. Tämä veden pulppuaminen lähteistä tapahtuu toisinaan vesisuihkuina ja lähteiden ympärillä esiintyy joskus kylmiä vesipyörteitä. == Lähteet == == Aiheesta muualla == * Skadar Lake (Skadar/Scadar/Scutari Lake) Montenegro tourist info pages. * Skadarsko jezero (mm. paljon kuvia) *Skadar/Skhorda Lake Transboundary cooperation Through the Management of Sahred Natural Resources. * Dragan Simic: A Report from birdtours.co.uk. (Lintubongausmahdollisuuksista järvellä) Luokka:Albanian järvet Luokka:Montenegron maantiede Luokka:Shkodërin maakunta Luokka:Montenegron kansallispuistot
Akroliitti

Akroliitti oli antiikin Kreikan ja Rooman kuvataiteessa ihmistä esittävä veistos, jonka paljaat vartalon osat (kädet, jalat ja pää) olivat marmoria ja muut osat kullattua tai vaattein peitettyä puuta. Nimitys tulee kreikan sanoista acros (äärimmäinen) ja lithos (kivi). Akroliitteja alettiin tehdä Kreikassa 500-luvun eaa. lopussa tai 400-luvun eaa. alussa. Ne olivat pääosin kulttiveistoksia. Niiden puisia osia ei ole säilynyt, mutta kiviset osat voidaan tunnistaa akroliiteiksi muutamista yksityiskohdista. Niiden pään alapinta on esimerkiksi tasainen. Akroliittien kivisiä osia on esimerkiksi Rooman Ludovisi-kokoelmassa oleva jättimäinen pää ja Krimisasta lyötynyt Apollon-veistos. == Lähteet == Luokka:Antiikin Kreikan kuvanveistotaide Luokka:Taidehistorian käsitteet
Ataksiitti

Ataksiitit ovat rautameteoriittiluokka. Ne koostuvat pääasiassa tanniittiseoksesta, ja lisäksi niissä on plessiittiä, troiliittia ja mikroskooppisia kamasiittilamelleja. Siinä ei näy Widmanstättenin kuvioita. Ataksiitit ovat tunnetuista meteoriiteista nikkelipitoisimpia (yleensä niissä on yli 18 % nikkeliä).MeteoriititGiant Crystals Ataksiitit ovat harvinainen luokka, ja yksikään todetuista 50 rautameteoriiteista ei ole ataksiitti, tosin suurin löydetty meteoriitti Hoban meteoriitti kuuluu tähän luokkaan. ==Lähteet== Luokka:Meteoriitit
Bottoms Up (Obie Tricen albumi)

Bottoms Up on yhdysvaltalaisen rap-artisti Obie Tricen huhtikuussa 2012 ilmestynyt kolmas studioalbumi. Trice valitsi Bottoms Upin albumin nimeksi, koska hän haluaa pitää albumeillaan alkoholiteemaiset nimet. Hän alkoi työstää albumia jo toisen albuminsa Second Round’s on Me julkaisun aikoihin vuonna 2006. == Kappaleet == # # # # # # # # # # # # # # # # == Arvostelut == * Allmusic: Allmusic review * HipHopDX: HipHopDX == Lähteet == == Aiheesta muualla == * Bottoms Up discogs.com -sivustolla * Obie Tricen haastattelu Luokka:Vuoden 2012 albumit Luokka:Obie Tricen albumit
Algimantas Liubinskas

Algimantas Liubinskas (s. 4. marraskuuta 1951 Kybartai, Liettuan SNTL, Neuvostoliitto) on liettualainen poliitikko, jalkapallovalmentaja ja entinen pelaaja. ==Ura== Liubinskas edusti peliurallaan FK Žalgirista vuosina 1973–1984 pelaten seuran paidassa kaikkiaan 62 ottelua. Huhtikuussa 1983 hänestä tuli nuorin päävalmentaja Neuvostoliiton pääsarjassa, kun Žalgiris palkkasi 31-vuotiaan Liubinskasin päävalmentajakseen. Hän valmensi seuraa huhtikuuhun 1985 saakka. Liettuan itsenäistyttyä 1992 Liubinskasista tuli Liettuan jalkapallomaajoukkueen päävalmentaja. Liubinskasin johdolla Liettua voitti MM1994-karsinnoissa Latvian, Slovenian ja Ukrainan ollen lopulta karsintalohkon 5:s ja jättäen taakseen naapurimaa-Latvian. Liubinskas sai potkut tehtävistään karsintojen jälkeen 1995 riitauduttuaan maansa palloliiton kanssa. Maajoukkuepestinsä jälkeen Liubinskas jatkoi uraansa Kareda Šiaulian päävalmentajana ja johdatti seuran Liettuan mestariksi kaudella 1996–1997. Sittemmin Liubinskas on valmentanut liettualaisseuroja FK Panerysta ja FK Ekranasta sekä puolalaista Jagiellonia Białystokia vailla suurempaa menestystä. Vuonna 2002 Liubinskas nimettiin Liettuan alle 21-vuotiaiden maajoukkueen peräsimeen. Seuraavana vuonna hän palasi Liettuan A-maajoukkueen peräsimeen. EM2004-karsinnoissa Liubinskas luotsasi Liettuan lopulta karsintalohkon neljänneksi. Kisapaikka jäi kahdeksan ja jatkokarsintapaikka neljän pisteen päähän. Liettua ei ole onnistunut selviytymään arvokisoihin myöskään MM2006- eikä EM2008-karsinnoissa. Liubinskas jätti tehtävänsä elokuussa 2008 keskittyäkseen parlamenttivaalikampanjaansa.Lithuania coach quits to launch political career Joulukuussa 2009 Liubinskas palasi valmennustehtäviin Ukrainan ykkösdivisioonassa pelaavan FK Lvivin päävalmentajana.Любінскас очолить ФК «Львів» Hän sai kuitenkin potkut jo huhtikuussa 2010.Das Profil von Algimantas Liubinskas Tammikuussa 2011 Liubinskas siirtyi kazakstanilaisen FK Kaisarin päävalmentajaksi.A.Liubinską trenerio karjera atvedė į Kazachstaną Joukkueen jäätyä kaudella 2011 liigassa kahdeksanneksi Liubinskas jätti tehtävänsä tammikuussa 2012.Treneris A.Liubinskas paliko Kazachstano klubą == Lähteet == Luokka:Liettualaiset jalkapallovalmentajat Luokka:Neuvostoliittolaiset jalkapalloilijat Luokka:Vuonna 1951 syntyneet Luokka:Elävät henkilöt
Viimeinen laulu kuolemasta

__NOTOC__ Viimeinen laulu kuolemasta on vuonna 2007 julkaistu, suomalaisen black/dark metal -yhtye Mustan kuun lapset viimeiseksi jäänyt levy ennen hajoamistaan. Yhtye palasi yhteen usean vuoden tauon jälkeen ja on sittemmin julkaissut myös uutta materiaalia. Ennen albumia julkaistiin single "Morfiinisiivet", joka ylsi Suomen virallisen listan sijalle 4.Ifpi Albumi sisältää bonuksena "Morfiinisiivet"-kappaleen musiikkivideon http://www.emi.fi/julkaisut/444/viimeinenlaulukuolemasta == Kappaleet == # # # # # # # == Kokoonpano == * Pete Lehtinen – laulu, kosketinsoittimet * Pete Tamminen – matala laulu, kitarat * Kai Hanninen – basso, taustalaulu * Mikko Hautala – rummut == Arvostelut == * Imperiumi.net: Imperiumi.net: Levyarvio * Metalliluola: 9/10 == Lähteet == == Aiheesta muualla == * * Luokka:Vuoden 2007 albumit Luokka:Mustan kuun lapsien albumit
Widmanstättenin kuvio

Widmanstättenin kuviot ovat ainutlaatuisia pitkiä nikkeli-rautakiteitä, joita on niin sanotuiksi oktaedriiteiksi luokitelluissa rautameteoriiteissa. Ne koostuvat limittäisistä kamasiitti- ja tanniittinauhoista, joita sanotaan lamelleiksi. Ne ovat saaneet nimensä kreivi Alois von Beckh Widmanstätten mukaan. Oktaedriittien nikkelikoostumus määräytyy niiden sisältämistä suhteellisista kamasiitti- ja tannittimineraalien määristä. Tanniitin nikkelipitoisuus on 30–65 %, kun se kamasiitissa on vain 5–10 %.Meteoriitit (Oulun yliopisto) Hitaasti jäähtyvissä oloissa näillä nikkelimineraaleilla on taipumus kiteytyä toistensa kanssa limittäisiksi lamelleiksi. Kamasiittilamellit, jotka ovat tavallisesti 0,5–1,5 mm leveitä, muodostuvat ensinnä kiteytyneen tanniitin (111)-tasojen suuntaisille oktaedripinnoille. Nämä rautameteoriitit ovatkin saaneet nimensä juuri nikkelimineraalien koostumukselle ominaisen kiteytymismekanisminsa vuoksi. Kidekuviot tulevat näkyviin sahatun meteoriitin pinassa, kun se kiillotetaan ja käsitellään hapolla, sillä tanniitti on vastuskykyinen hapoille.Tiede.fi Koska nikkeli- rautakiteet kasvavat useiden senttien mittaisiksi vain silloin, kun sula metalli jäähtyy hitaasti miljoonien vuosien kuluessa, näiden kiteiden ilmenemisen avulla voidaan määrittää, onko rautakappale peräisin meteoriitista vai maankuoresta. Tämän menetelmän kehitti 1808 kreivi Alois von Widmanstätten, joka oli Wienissä sijaitsevan keisarillisen posliinitehtaan johtaja. Lamellien väleissä on yleensä hienojakoista kamasiitin ja tanniitin seosta, plessiittiä. Kuvioiden keksijäksi on toisinaan mainittu myös englantilainen G. Thomson,Spacerocksinc.com jonka havainto on peräisin aiemmalta ajalta mutta jäi vaille julkisuutta. ==Lähteet== * www.meteorite.fr === Viitteet === == Aiheesta muualla == *Widmannstätten figures on the Gibeon Iron-Meteorite Luokka:Meteoriitit
Guy Hellers

Guy Hellers (s. 10. lokakuuta 1964) on luxemburgilainen jalkapallovalmentaja ja entinen keskikenttäpelaaja. ==Ura pelaajana== Juniorina US Bascharagessa ja CS Hollerichissa pelannut Hellers siirtyi 16-vuotiaana ranskalaiseen FC Metziin. Nuori keskikenttäpelaaja edusti seuraa kahden kauden ajan, kunnes siirtyi belgialaiseen Standard Liègeen. Hän edusti seuraa kaikkiaan 17 kautta ja pelasi 383 ottelua tehden niissä 30 maalia. Hän lopetti peliuransa kauden 1999–2000 jälkeen. Luxemburgin maajoukkueessa Hellers pelasi urallaan 55 maaottelua ja teki kaksi maalia. Hellers valittiin Luxemburgin vuoden urheilijaksi 1990 ja 1995. Meriitit pelaajana * Belgian Cup: 1993 **Hopeaa (5): 1984, 1988, 1989, 1999, 2000 ==Ura valmentajana== Peliuransa jälkeen Hellers toimi Luxemburgin juniorimaajoukkueiden valmennustehtävissä. Vuonna 2004 hän nousi Luxemburgin A-maajoukkueen peräsimeen. Hellersin johdolla piskuinen Luxemburg on jäänyt karsintalohkojensa jumboksi sekä MM2006- että EM2008-karsinnoissa. Ainoan karsintavoittonsa se otti vieraskentällä Valko- Venäjää vastaan 13. lokakuuta 2007. Elokuun alussa 2010 Hellers ilmoitti jättävänsä tehtävänsä Luxemburgin valmentajana kuuden vuoden rupeaman jälkeen. Hellers resigns as Luxembourg coach ==Lähteet== Luokka:Luxemburgilaiset jalkapalloilijat Luokka:Luxemburgilaiset jalkapallovalmentajat Luokka:Vuonna 1964 syntyneet Luokka:Elävät henkilöt
Muovikassimuseo

Muovikassimuseo on yksityinen ja vapaamuotoinen muovikassien kokoelma, jonka materiaaleista järjestetään muutaman vuoden välein kesänäyttelyitä Perniössä, Salossa. Se voi pyynnöstä järjestää rajatuista teemoista pienoisnäyttelyitä myös muualla. Muovikassimuseon kokoelmien ydin on 1960–70-luvuilta, jolloin Timo Lapila pani talteen erikoisimpia muovikasseja. Ne olivat usein Amerplastin sovelluksia muovikassin monista käyttömahdollisuuksista. Ensimmäiset näyttelyt järjestettiin 1990-luvun alussa Salon kirjastossa. Niiden teemoina olivat ”kauneimmat muovikassit” ja ”muovikassit ja yhteiskunta”. Sen jälkeen lyhytaikaisia näyttelyitä oli muun muassa Blue Sea Film Festivaleilla ja Paasikivi-Opistossa. Vuonna 1986 Iltalehti kertoi, että Perniöön perustetaan muovikassimuseo. Tämän seurauksena Perniön kunnalle lahjoitettiin suuri erä muovikasseja, muun muassa Sinikka Suomisen kokoelma. Kun Turun Messujen Aarre 98 -näyttelyssä oli esillä Perniön Muovikassimuseo, se sai paljon julkisuutta ja lisää kassilahjoituksia. Tämän rohkaisemana ja lukuisien lahjoitusten moraalisesti velvoittamana Tarja ja Timo Lapila pystyttivät koko kesän mittaisen muovikassimuseon näyttelyn Perniön asemalle kesällä 1999. Samana vuonna muovikassi täytti lehtitietojen mukaan 40 vuotta. Sen jälkeisinä vuosina on laajentuneissa näyttelytiloissa ollut kesänäyttelyitä muutaman vuoden välein. Esillä on ollut myös muovikassimuseon ystävien järjestämiä näyttelyitä aiheinaan muun muassa t-paidat, hotellisaippuat, laiva-aiheiset postikortit ja valokuvat sekä postitaide. Museon kokoelmissa on muutamia kymmeniä tuhansia kotimaisia ja ulkomaisia muovi- ja paperikasseja. Näyttelyripustuksissa pääpaino on ollut kassien näyttävällä ulkonäöllä, erikoisilla julkaisijoilla ja käyttömuodoilla, museaalisuudella sekä kulttuurihistoriallisella erikoisuudella. Muovikassimuseolla on suuri määrä yksittäisiä ja pysyviä lahjoittajaystäviä, ja nykyisistä kasseista on suurin osa tullut kokoelmiin eri henkilöiden lahjoituksina. Lahjoitusten ja yhteydenottojen perusteella voidaan päätellä, että Suomessa on ollut suuri määrä muovikassien keräilijöitä. Keräilyn motiivina on ollut joko aito kierrätyskäytön suosiminen, muun muassa matonkuteiksi, tai sitten kaikelle keräilylle yhteinen halu säästää henkilökohtaisesti rakkaita ja ainutkertaisia kuvallisen esinemaailman tuotteita. Kiinteä muovikassimuseo Lapilan asunnolla entisellä konepajalla oli julkinen näyttelypaikka aina 2010-luvulle saakka, kunnes viranomaiset kielsivät toiminnan paloturvallisuuden vuoksi. Nykyään kokoelmasta on tehty kiertäviä näyttelyitä. ==Lähteet== == Aiheesta muualla == * Yle.fi: Timo Lapila kerää muovikasseja * Muovikassimuseo pyörii lahjoituksilla Studio55.fi. 22.4.2009. Luokka:Suomen paikallismuseot Luokka:Perniö Luokka:Salon museot
Luettelo Radioheadin B-puolista ja muista harvinaisuuksista

Tämä on luettelo Radioheadin singlejen B-puolista ja muista harvinaisuuksista. Luettelo on aakkosjärjestyksessä. * 4 Minute Warning * A Reminder * Banana Co. * Bangers + Mash * Bishop's Robes * Coke Babies * Cuttooth * Down Is The New Up * Faithless, The Wonder Boy * Fast-Track * Fog * Gagging Order * Go Slowly * How Can You Be Sure? * How I Made My Millions * I Am A Wicked Child * I Am Citizen Insane * I Want None Of This * India Rubber * Inside My Head * Killer Cars * Kinetic * Last Flowers * Lewis (Mistreated) * Lull * Lozenge Of Love * Maquiladora * Meeting In The Aisle * Melatonin * Million Dollar Question * MK 1 * MK 2 * Molasses * Palo Alto * Paperbag Writer * Pearly* * Permanent Daylight * Polyethylene (Parts 1 & 2) * Pop Is Dead * Punchdrunk Lovesick Singalong * Stupid Car * Talk Show Host * The Amazing Sounds Of Orgy * The Trickster * Trans-Atlantic Drawl * True Love Waits * Up On The Ladder * Where Bluebirds Fly * Worrywort * Yes I Am * You Never Wash Up After Yourself ==Lähteet== *http://www.mvdbase.com/artist.php?last=Radiohead *http://home.student.uu.se/hehi1133/videos.htm *http://radiox.ru/studies/video/promo.html *http://www.ateaseweb.com/videography/videos.php * Radioheadin B-puolista
Anyone Can Play Guitar

"Anyone Can Play Guitar" on englantilaisen rock-yhtyeen Radioheadin single, joka julkaistiin vuonna 1993. Se julkaistiin toisena singlenä albumilta Pablo Honey, ja oli samalla yhtyeen toinen single. Se oli ensimmäinen, yhtyeen single, jota soitettiin paljon radiossa ("Creepin" ensimmäinen julkaisu epäonnistui, ja se alkoi menestyä vasta kun se julkaistiin uudelleen myöhemmin vuonna 1993). ==Kappaleet== ===Britannian CD-versio=== # Anyone Can Play Guitar # Faithless the Wonder Boy # Coke Babies ===Alankomaiden CD-versio=== # Anyone Can Play Guitar # Faithless the Wonder Boy ===Australian CD-versio=== # Anyone Can Play Guitar # Creep # Pop Is Dead # Thinking About You (EP-versio) # Killer Cars (akustinen) Luokka:Radioheadin kappaleet Luokka:Vuoden 1993 kappaleet
Pop Is Dead

"Pop Is Dead" on englantilaisen rock-yhtyeen Radioheadin single, joka julkaistiin vuonna 1993. Se julkaistiin kolmantena singlenä albumilta Pablo Honey. Se on Radioheadin ainoa single, jota ei ole julkaistu albumilla "Pop Is Dead" nousi sijalle 42 Britannian singlelistalla vuonna 1993. Kappaleen musiikkivideo kuvattiin Wayland's Smithyssä Oxfordshiressä. ==Kappaleet== #Pop Is Dead #Banana Co. (Akustinen) #Creep (Live) #Ripcord (Live) Luokka:Radioheadin kappaleet Luokka:Vuoden 1993 kappaleet
Juminkeko-säätiö

Juminkeko eli Juminkeko-säätiö ylläpitää Kuhmossa sijaitsevaa Kalevalan ja karjalaisen kulttuurin informaatiokeskus Juminkekoa. Juminkeko-säätiön toimitalon ovat suunnitelleet arkkitehdit Mikko Heikkinen ja Markku Komonen. == Toiminta == Säätiön tehtäviä ovat Kalevalaan liittyvän kulttuuriperinteen vaaliminen ja kulttuurivaihto Karjalan tasavallan ja Suomen välillä. Käytännössä säätiö järjestää näyttelyitä ja erilaisia tilaisuuksia Kuhmossa ja eri puolilla Suomea ja Karjalan tasavaltaa. Lisäksi toimintaan kuuluu julkaisutoimintaa, perinteen keruuta ja arkistointia sekä Vienan runokylien elvytystoimintaa. Juminkeko toimii myös valtakunnallisena lastenkulttuurikeskuksena perinnekulttuurin alalla. Juminkeko-säätiö järjestää tutkimusmatkoja Karjalan tasavallan alueella eri perinnekulttuurin ja sen tutkimuksen toimijoiden kanssa. Yhteistyökumppaneita ovat muun muassa SKS:n kansanrunousarkisto ja Kalevalaseura sekä Karjalan puolella Venäjän tiedeakatemian Karjalan Tiedekeskuksen Kielen, kirjallisuuden ja historian instituutti. Perustoimintaansa säätiö saa avustusta opetus- ja kulttuuriministeriöltä. Muu osa toimintavaroista tulee erilaisten hankkeiden (EU-hankkeet, lähialueyhteistyöhankkeet, Suomen Kulttuurirahaston rahoittamat hankkeet, yms.) kautta. == Vienan runokylien elvytys == Juminkeko-säätiö on vuodesta 1990 alkaen toteuttanut yhdessä Karjalan tasavallassa toimivan Arhippa Perttusen säätiön kanssa Vienan runokylien elvytyshanketta, jonka kestoaika on 25 vuotta. Hankkeen tarkoituksena on vienankarjalaisen kulttuurin pelastaminen. Vienan runokylien elvytyshanke hyväksyttiin vuonna 1993 Unescon Kulttuurikehityksen vuosikymmen -ohjelmaan. Hankkeen piiriin kuuluvista kylistä Paanajärven kylä hyväksyttiin World Monuments Watchin Maailman sadan uhanalaisimman kulttuurikohteen listalle vuosiksi 1996–2001. Paanajärven kylälle myönnettiin vuoden 2005 Europa Nostra -mitali, joka on korkein eurooppalainen kulttuuriperinnön suojelemisesta annettava palkinto.Säätiön hankkeet luettu 16.4.2008. ==Katso myös== * Juminkeko ==Lähteet== == Aiheesta muualla == * Säätiön kotisivut * Vienan runokylien elvyttämistyöstä * Sommelo- kansanmusiikkijuhlan kotisivut Luokka:Karjalainen kansanperinne Luokka:Suomalais-ugrilainen sukukansatoiminta
Stop Whispering

"Stop Whispering" on englantilaisen rock-yhtyeen Radioheadin single, joka julkaistiin vuonna 1993. Se julkaistiin neljäntenä singlenä albumilta Pablo Honey. Kappale kirjoitettiin Pixiesin, jolla oli suuri vaikutus Radioheadiin tuolloin, kappaleen tribuutiksi. Yhdysvalloissa julkaistun version remiksasi Chris Sheldon, ja lisäsi siihen kielisoittimen ja hitaamman tempon. "Stop Whispering" on yksi Radioheadin vanhimmista kappaleista; se luotiin kun yhtyeen nimi oli vielä "On A Friday". Kappaleen videossa Thom Yorkella on pitkät, vaaleat, hartioihin ylettyvät hiukset ja valkoinen puku. ==Kappaleet== #Stop Whispering (Yhdysvaltojen versio) #Creep (Akustinen) #Pop Is Dead #Inside My Head (Live) Luokka:Radioheadin kappaleet Luokka:Vuoden 1993 kappaleet
Double Eagle

Double Eagle on kiinalainen airsoft-aseiden valmistaja, joka valmistaa jousi-, kaasu- sekä sähkökäyttöisiä muovikuula-aseita. ==Aiheesta muualla== *Arvostelu Double Eaglen M81 -pistoolista *Arvostelu Double Eaglen M87 -rynnäkkökivääristä Luokka:Kiinalaiset yritykset Luokka:Pelivälinevalmistajat
Knud Enemark Jensen

Knud Enemark Jensen (30. marraskuuta 1936 – 26. elokuuta 1960) oli tanskalainen maantiepyöräilijä. Hän kuoli Rooman kesäolympialaisissa 1960 maantiepyöräilyn joukkueaika-ajon rasituksiin. Kisojen ensimmäisenä päivänä käytiin maantiepyöräilyn 100 kilometrin joukkueaika-ajo, johon Tanskan joukkue osallistui. Joukkueessa ajoivat Jensen, Niels Baunsøe, Vagn Bangsborg ja Jørgen B. Jørgensen. Kilpailu ajettiin hyvin lämpimissä olosuhteissa ilman lämpötilan ollessa jopa 40 °C. Jørgensen jäi muusta joukkueesta jo ennen kisan puoliväliä ja lopulta keskeytti. Kilpailussa joukkueen tulokseen laskettiin kolmen pyöräilijän tulos, joten jäljelle jääneiden oli ajettava maaliin asti. Kilpailun viimeisillä kilometreillä Jensen tuli huonovointiseksi ja sekavaksi ja lopulta hän kaatui. Hänet vietiin maalialueen ensiaputelttaan, jossa hän noin kahden tunnin kuluttua kuoli. Teltassa oli jopa 50 °C lämmintä. Tanskan viranomaisten saaman raportin mukaan Jensenin kuolinsyy oli lämpöhalvaus. Kilpailun aikana myös 31 muuta pyöräilijää kärsi lämpöhalvausoireista. Jensenin kuoleman jälkeen Tanskan joukkueen valmentaja Oluf Jorgensen myönsi antaneensa joukkueen jäsenille Roniacol-nimistä lääkettä. Aine ei varsinaisesti paranna suorituskykyä. Se laajentaa verisuonia ja laskee verenpainetta. Vuonna 1960 suorituskykyä parantavien aineiden käyttö ei ollut vielä kiellettyä. Yleisesti väitetään että Jensenin kuolema johtui amfetamiinin käytöstä mutta Tanskan viranomaisten saamien ruumiinavaustietojen mukaan tästä ei ole näyttöä. Jensenin tapauksen on myös monesti sanottu herättäneen urheilupäättäjät dopingin käytön vakavuuteen. Urheilussa dopingtestejä alettiin tehdä 1960-luvun loppupuolella. == Lähteet == * Luokka:Tanskalaiset maantiepyöräilijät Luokka:Vuonna 1936 syntyneet Luokka:Vuonna 1960 kuolleet
Nokia 3200

Nokia 3200 on Nokian valmistama matkapuhelin. Se tuli markkinoille vuonna 2003. == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet * Nokia 3200 - Tuki Luokka:Nokian matkapuhelimet Luokka:Vuoden 2003 matkapuhelimet
József Várszegi

József Várszegi (7. syyskuuta 1910 Győr – 12. kesäkuuta 1977 Budapest) oli unkarilainen keihäänheittäjä, joka sijoittui pronssille Lontoon olympialaisissa 1948 tuloksella 67,03 m Tapio Rautavaaran ja Steve Seymourin jälkeen. EM-kilpailuissa hän sai pronssia Pariisissa 1938 tuloksella 72,78 m edellään suomalaiset Matti Järvinen ja Yrjö Nikkanen. Torinon EM-kilpailuissa 1934 hän sijoittui viidenneksi tuloksella 65,81 m ja Berliinin olympialaisissa 1936 kahdeksanneksi tuloksella 65,30 m. == Lähteet == Luokka:Unkarilaiset keihäänheittäjät Luokka:Unkarilaiset olympiamitalistit Luokka:Vuonna 1910 syntyneet Luokka:Vuonna 1977 kuolleet
Dušan Fitzel

Dušan Fitzel (s. 15. huhtikuuta 1963 Bojnice) on tšekkiläinen jalkapallovalmentaja ja entinen keskikenttäpelaaja. ==Ura pelaajana== Fitzel pelasi suurimman osan urastaan AC Dukla Prahassa puolustavana keskikenttäpelaajana. Hän teki 158 pelaamassaan ottelussa kolme maalia vuosien 1983–1992 aikana. Hän pelasi kaksi kautta myös kyproslaisessa EPA Larnacassa ja lopetti uransa FK Chmel Blšanyssa kauden 1994–1995 jälkeen. ==Ura valmentajana== Fitzel aloitti valmennusuransa SK Slavia Prahan juniorijoukkueessa. 1998 hän siirtyi Tšekin jalkapalloliiton palvelukseen ja työskenteli seitsemän vuoden ajan alle 18- ja 21-vuotiaiden maajoukkuevalmentajana. Fitzel oli johdattamassa Tšekkiä alle 21-vuotiaiden Euroopan mestariksi vuonna 2002. Tammikuussa 2006 Fitzel nimitettiin Maltan jalkapallomaajoukkueen uudeksi päävalmentajaksi. Hänen johdollaan piskuinen Malta on pelannut tasoonsa nähden hyvin. Lokakuussa 2006 Malta yllätti Unkarin maalein 2–1 ja otti ensimmäisen voiton sitten vuoden 1993. Lokakuussa 2007 se venyi 2–2 tasapeliin Turkkia vastaan. Fitzel onkin noussut Maltalla suureksi sankariksi ja saanut lempinimen La Vallette maltalaisen kansallissankarin Jean Parisot de la Valetten mukaan. Heinäkuussa 2009 Fitzel ilmoitti yllättäen jättävänsä Maltan maajoukkueen. Lähdön syynä ovat Fitzeliä jo pitkään vaivanneet terveysongelmat.Football: Dusan Fitzel shocks Maltese football – to undergo serious operation next month ==Lähteet== Luokka:Tšekkiläiset jalkapallovalmentajat Luokka:Tšekkiläiset jalkapalloilijat Luokka:Vuonna 1963 syntyneet Luokka:Elävät henkilöt
Igor Dobrovolski

Igor Ivanovitš Dobrovolski () (s. 27. elokuuta 1967) on venäläinen jalkapallovalmentaja ja entinen hyökkääjä. Tammikuusta 2016 lähtien hän on toiminut Moldovan maajoukkueen päävalmentajana. ==Ura pelaajana== Dobrovolski hankki jalkapalloilijan kannuksensa Tiraspolin urheilukoulussa ja liittyi 17-vuotiaana moldovalaisen FC Zimbru Chişinăun riveihin, josta siirtyi 1986 FK Dynamo Moskovaan. Pelattuaan neljä kautta Dynamossa Dobrovolski suuntasi ulkomaille ja CD Castellóniin. Sittemmin Dobrovolski pelasi Espanjan lisäksi Sveitsissä, Ranskassa, Italiassa, Saksassa ja Moldovassa. Maajoukkuetasolla Dobrovolski pelasi Neuvostoliiton, IVY:n ja Venäjän maajoukkueissa. Hän oli voittamassa olympiakultaa 1988 Soulissa. Dobrovolski iski kisoissa kuusi maalia, yhden vähemmän kuin kisojen maalikuningas Brasilian Romário. Dobrovolski oli mukana myös MM-kisoissa 1990 sekä EM-kisoissa 1992 ja 1996. ==Ura valmentajana== Dobrovolski aloitti valmennusuransa moldovalaisen CS Tiligul-Tiras Tiraspolin pelaajavalmentajana 2004. Seuraavalla kaudella hän toimi vain päävalmentajana. Vuonna 2007 hän siirtyi Moldovan maajoukkueen peräsimeen ja jatkoi joulukuussa 2007 sopimustaan MM2010-projektin loppuun saakka. Dobrovolski signs new contract Karsinnat sujuivat kuitenkin surkeasti ja Moldovan jäätyä lohkonsa jumboksi ilman voittoja Dobrovolski jätti tehtävänsä lokakuussa 2009. Dobrovolsky quits as Moldova coach Dobrovolski palasi valmennustehtäviin heinäkuussa 2010 FC Dacia Chișinăun päävalmentajana. The profile for Igor Dobrovolski Hänen johdollaan seura voitti Moldovan mestaruuden kaudella 2010/11. Dobrovolski jätti joukkueen kesällä 2013 luotsattuaan joukkueen mestaruuden jälkeen kahdesti liigassa hopealle. Negrescu takes Dacia baton from Dobrovolski Lokakuun lopussa 2013 Dobrovolskista tuli FC Verisin päävalmentaja. IGOR DOBROVOLSCHI BECOMES NEW COACH OF VERIS FOOTBALL CLUB Tammikuun alussa 2016 Dobrovolski palasi Moldovan jalkapallomaajoukkueen päävalmentajaksi.Igor Dobrovolski ==Meriitit valmentajana== * Moldovan mestaruus: 2011 **Hopeaa (2): 2012, 2013 ==Lähteet== Luokka:Venäläiset jalkapallovalmentajat Luokka:Venäläiset jalkapalloilijat Luokka:Neuvostoliittolaiset jalkapalloilijat Luokka:Vuonna 1967 syntyneet Luokka:Elävät henkilöt
Simon Addo

Simon Addo (s. 11. joulukuuta 1974)Simon ADDO FIFA on ghanalainen entinen jalkapalloilija. Addo oli voittamassa pronssia Barcelonan olympialaisista 1992 Ghanan joukkueen voitettua Australian pronssiottelussa 1–0. Hän edusti maataan myös seuraavissa kesäolympialaisissa Atlantassa, jossa joukkueen tie pysähtyi puolivälieriin Brasilian voitettua Ghanan 4–2. == Lähteet == Luokka:Ghanalaiset jalkapalloilijat Luokka:Ghanalaiset olympiamitalistit Luokka:Vuonna 1974 syntyneet Luokka:Elävät henkilöt
Tomi Väkelä

Tomi Väkelä (s. 11. toukokuuta 1972) on suomalainen jääkiekkoilija, jonka peliura päättyi neliraajahalvaukseen vuonna 1990. Vammautuminen tapahtui, kun hän kaatui kaukalon laitaa vasten nuorten maajoukkueen EM-turnauksessa Ruotsissa.https://web.archive.org/web/*/http://www.digipaper.fi/pohjalainen_tabloid/98329/index.php?pgnumb=4 Hän oli yksi ikäluokkansa lupaavimmista pelaajista. Traaginen tapaturma sai maanlaajuista huomiota eri lehdissä. Tomi Väkelän seura Vaasan Sport on jäädyttänyt hänen pelinumeronsa 27, mutta sen käyttöoikeus annettiin hänen pojalleen Jesselle tämän siirryttyä Sportin edustusjoukkueeseen. Varhaisessa vaiheessa päättyneen urheilu-uransa jälkeen Väkelä on toiminut nuorten kykyjen pelaajatarkkailijana Euroopassa työnantajanaan NHL:n pelaajatarkkailuosasto. == Lähteet == Luokka:Suomalaiset jääkiekkoilijat Luokka:Vuonna 1972 syntyneet Luokka:Elävät henkilöt
Racconigi

Racconigi on kaupunki Italian pohjoisosassa. Se sijaitsee 40 kilometriä Torinosta etelään ja kuuluu Cuneon maakuntaan Piemonten alueella. Kunta on pinta-alaltaan noin 48 neliökilometriä ja asukkaita siellä on runsaat 10 000\. Racconigin talous perustuu pääasiassa maanviljelykselle sekä maidon ja lihan tuottamiselle. Lisäksi kunnassa on metalliteollisuutta. Kaupunki on tunnettu Savoijin kuningashuoneelle kuuluneesta linnasta, joka on Unescon maailmanperintöluettelossa. == Lähteet == == Aiheesta muualla == *Kaupungin kotisivut Luokka:Piemonten kaupungit Luokka:Cuneon maakunnan kunnat
Ian MacNeil

Ian MacNeil (s. 27. huhtikuuta 1977) on kanadalainen uransa päättänyt jääkiekkoilija. MacNeil on Hartford Whalersin varaus vuodelta 1995. MacNeil pelasi juniorina OHL:ssä Oshawa Generalsin joukkueessa. Hän oli myös voittamassa Memorial Cupia. Hän pelasi Hartfordin organisaatiossa vain harjoitusotteluita, ja ura eteni farmin puolella. Hän sai vapaana pelaajana sopimuksen Philadelphia Flyersiin, jossa hän pelasi kahta NHL-ottelua lukuun ottamatta farmijoukkueessa. NHL-otteluissaan hän sai pelata Mark Recchin ja Keith Primeaun ketjussa keskushyökkääjänä. Työsulkukaudella MacNeil pelasi Saksan toiseksi korkeimmalla sarjatasolla SERC Wild Wingsissä ja palasi seuraavalle kaudelle AHL:n Toronton joukkueeseen. Hän siirtyi kesken kauden Itävaltaan Vienna Capitalsiin. MacNeil sai sopimuksen Vaasan Sportiin marraskuussa 2006. Olkapäävamma päätti kuitenkin kauden 2006–2007 jo tammikuussa. Hän palasi täysipäiväiseen harjoitteluun vasta heinäkuussa. Alkukauden 2007–2008 MacNeil kuntoutti itseään Sveitsissä, missä hän pelasi kuusi ottelua. Lokakuussa hän teki uuden kaksivuotisen sopimuksen Sportin kanssa. MacNeil ei pelannut sopimuksestaan kuin ensimmäisen kauden ja siirtyi kaudeksi 2008–2009 takaisin Saksan kakkosliigaan, Heilbronner Falkeniin. Kaudella 2009–2010 MacNeil pelasi Norjan pääsarjassa Lørenskog IK:ssa. Kausi jäi MacNeilin viimeiseksi == Lähteet == * * * MacNeil Jatkoaika.com:ssa * MacNeil Vaasan Sportin sivuilla === Viitteet === Luokka:Kanadalaiset jääkiekkoilijat Luokka:Hartford Whalersin varaamat pelaajat Luokka:Vuonna 1977 syntyneet Luokka:Elävät henkilöt